《胡谷元招同茅陈诸生夜集余适留滞都门不及赴》
明代·胡应麟

折简招邀玳瑁筵，那知春色负华年。才人并集春明外，倦客孤吟建礼前。

易水乍闻新击筑，稽山殊愧旧移船。𢬵成十日平原醉，柏叶椒花次第传。

作者简介：（1551—1602）明金华府兰溪人，字元瑞，号少室山人，更号石羊生。万历间举人，久不第。筑室山中，购书四万余卷，记诵淹博，多所撰著。曾携诗谒王世贞，为世贞激赏。有《少室山房类稿》、《少室山房笔丛》、《诗薮》。